โทรทัศน์

[150px|right|thumb|เครื่องรับโทรทัศน์ Braun HF 1 จาก[ประเทศเยอรมนี|เยอรมนี สมัย พ.ศ. 2501]]

**โทรทัศน์** หรือ **ทีวี** เป็นระบบโทรคมนาคมสำหรับการกระจายและรับภาพเคลื่อนไหวและเสียงระยะไกล คำนี้ยังหมายถึงรายการโทรทัศน์และการแพร่ภาพอีกด้วย คำว่าโทรทัศน์ในภาษาไทย มีที่มาจากคำในภาษาอังกฤษ คือ *television* ซึ่งเป็นคำผสมจากคำกรีก *tele-* ("ระยะไกล" — *โทร-*) และ *-vision* ที่มาจากภาษาละติน *visio* ("การมองเห็น" — *ทัศน์*) มักเรียกย่อเป็น **TV** (**ทีวี**)

เครื่องรับโทรทัศน์ขาวดำเครื่องแรกของโลก สร้างขึ้นในปี ค.ศ. 1925 โดยเป็นผลงานการประดิษฐ์ของจอห์น โลจี เบร์ด ชาวสกอตแลนด์

## ตัวเลขที่ถูกบังคับให้ส่งคลื่น
* VHF มีจำนวน 12 ช่อง คือ ช่อง 1-12 บางกรณีอาจถึง 13 ช่อง คือจนถึงช่อง 13 นั้นเอง (บางครั้งก็ใช้ตัวอักษรโรมัน เรียกการส่งคลื่นในบางประเทศ)
* UHF มีจำนวน 72 ช่อง คือ ช่อง 13-84 บางกรณีอาจเริ่มตั้งแต่ช่อง 14 เพราะฉะนั้นมาตรฐานอาจจะเหลือเป็น 71 ช่อง

ทั้งนี้ บางประเทศอาจส่งโทรทัศน์มากกว่ามาตรฐานก็ว่าได้ ยกตัวอย่างเช่น มีบางประเทศอาจจะส่งโทรทัศน์ในระบบวีเอชเอฟตั้งแต่ช่อง 1 ถึงช่อง 18 และระบบยูเอชเอฟตั้งแต่ช่อง 19 ถึงช่อง 72 เป็นต้น และระบบทั้ง 2 เป็นช่องส่งสัญญาณโทรทัศน์ที่กำหนดได้แน่นอนที่สุด แม้จะออกอากาศโดยใช้เสาอากาศภาคพื้นดิน

## คลื่นความถี่ส่ง
แบ่งเป็น 3 ประเภทดังนี้
### ประเภทเครื่องส่งกับเสาอากาศภาคพื้นดิน
* ระบบVHF
* ระบบUHF
### ประเภทเครื่องส่งกับดาวเทียม
* ระบบEHFระบบ สำหรับผ่านดาวเทียม
### ประเภทอื่น
* เคเบิลทีวี ใช้กับสายไฟเบอร์ออฟติกและดาวเทียม

## ประเภทของโทรทัศน์
ขนาดภาพของโทรทัศน์ส่วนใหญ่ที่ส่งมาตามบ้านมักจะมีขนาดเล็กมากกว่าจอเครื่องรับโทรทัศน์ทั่วไป ขนาดของโทรทัศน์ที่แสดงในตารางเป็นขนาดอย่างน้อยที่สุดที่ภาพจะไม่ถูกบีบอัดให้เล็กลง โดยทั่วไปมักใช้ SDTV ที่ภาพมีขนาดพอดีกับ 8 นิ้วแต่ภาพก็จะมาถูกขยายให้ใหญ่เท่ากับขนาดของเครื่องรับโทรทัศน์ที่อยู่ตามบ้านซึ่งอาจอยู่ที่ 14-28 นิ้ว ส่วนเครื่องรับโทรทัศน์ตั้งแต่แบบ HDTV ขึ้นไปจะเป็นการส่งสัญญาณภาพที่มีขนาดใหญ่มากกว่าเพื่อความชัดของภาพ และโดยทั่วไปมักใช้เครื่องรับโทรทัศน์ขนาด 35 นิ้วขึ้นไปในการรับชมแบบความละเอียดสูง ถ้าเครื่องรับโทรทัศน์ตามบ้านมีขนาดเล็กกว่าขนาดของภาพที่ส่งมา ภาพก็จะถูกบีบอัดให้เล็กลงตามขนาดของเครื่องรับโทรทัศน์

* โทรทัศน์ความละเอียดต่ำ จะใช้ส่งเฉพาะในโทรศัพท์เคลื่อนที่เท่านั้น
* โทรทัศน์ความละเอียดสูงมาก จะไม่มีการใช้ โดยในอนาคตจะข้ามไปใช้โทรทัศน์ 4k แทนและมักเป็นความละเอียดสำหรับสื่อบนอินเทอร์เน็ตเท่านั้น
* โทรทัศน์ 4k เริ่มทดลองออกอากาศที่ประเทศญี่ปุ่นในปี 2012 และเริ่มแพร่ภาพครั้งแรกที่ มหกรรมฟุตบอลโลก 2014 ที่ประเทศบราซิล
* โทรทัศน์ 8k เริ่มทดลองออกอากาศที่ประเทศญี่ปุ่นในปี 2016 และเริ่มแพร่ภาพครั้งแรกที่ มหกรรมกีฬาโอลิมปิก 2020 ที่ประเทศญี่ปุ่นเช่นเดียวกัน

## การจัดเวลาออกอากาศ
ประเทศต่างๆ ที่มีเขตเวลาของประเทศเพียงเขตเดียวจะแจ้งเวลาออกอากาศเพียง 1 เวลาตามปกติเท่านั้น เช่น ในประเทศไทย ส่วนประเทศที่มีขนาดใหญ่มากและมีเขตเวลาหลายเขตจะแจ้งเวลาในการออกอากาศของรายการโทรทัศน์ต่างกันออกไป ยกตัวอย่างเช่น สหรัฐอเมริกา มีช่วงแบ่งเขตเวลาหลักๆ ในประเทศทั้งหมด 4 เขตหลัก กับอีก 4 เขตย่อยและจะนับทางซ้ายสุดของประเทศเป็นเขตที่ 1 ตามมาด้วยจนถึงด้านขวาสุดเป็นเขตที่ 4 โดยในโทรทัศน์จะทำการแจ้งเวลาที่ 2 เขตตรงกลาง คือ เขตที่ 2 และ 3 ของประเทศเท่านั้น ส่วนที่เหลือผู้ชมจะต้องบวกลบเวลากันเอาเอง ซึ่งรายการได้ฉายพร้อมกันทั้งประเทศจะแจ้งเวลาดังนี้

:: **8/7 Central** หมายถึง 16:00 (4 pm) นาฬิกาตรงเขตย่อยที่ 1 ของประเทศ (Hawaii Time)
:: **8/7 Central** หมายถึง 17:00 (5 pm) นาฬิกาตรงเขตย่อยที่ 2 ของประเทศ (Alaska Time)
* **8/7 Central** หมายถึง 18:00 (6 pm) นาฬิกาตรงเขตหลักที่ 1 ของประเทศ (Pacific Time)
* **8/7 Central** หมายถึง 19:00 (7 pm) นาฬิกาตรงเขตหลักที่ 2 ของประเทศ (Mountain Time)
* **8/7 Central** หมายถึง 20:00 (8 pm) นาฬิกาตรงเขตหลักที่ 3 ของประเทศ (Central Time)
* **8/7 Central** หมายถึง 21:00 (9 pm) นาฬิกาตรงเขตหลักที่ 4 ของประเทศ (Eastern Time)
:: **8/7 Central** หมายถึง 22:00 (10 pm) นาฬิกาตรงเขตย่อยที่ 3 ของประเทศ (Atlantic Time)
:: **8/7 Central** หมายถึง 22:30 (10:30 pm) นาฬิกาตรงเขตย่อยที่ 4 ของประเทศ (Newfoundland Time)
:: **8/7 Central** หมายถึง 23:00 (11 pm) นาฬิกาตรงเขตย่อยที่ 5 ของประเทศ (Saint Pierre & Miquelon Time & Western Greenland Time)

เพราะฉะนั้นถ้าแจ้งเวลามาเป็น **8/7 Central** ทางด้านซ้ายสุดของประเทศจะได้รับชมในเวลา 18:00 (6 pm) นาฬิกา (เขตเวลาการออกอากาศของสหรัฐอเมริกาส่วนใหญ่นับแค่ 48 รัฐในแผ่นดินใหญ่ซึ่งผนวกเวลาในส่วนของ Atlantic Time กับ Newfoundland Time เข้าไปไว้กับ Eastern Time และไม่นับรวม Hawaii Time กับ Alaska Time ที่จะห่างออกไปอีก 1-2 ชั่วโมง) แต่โดยส่วนมากแล้วถ้าฉายพร้อมกันทั้งประเทศจะทำให้บางเขตไม่เหมาะสมและตรงกับในช่วงเวลาตอนเย็นหรือเวลาทำงาน ฉะนั้นอีกครึ่งประเทศทางด้านซ้าย 2 ส่วนโดยส่วนมากจะได้รับชมช้ากว่าครึ่งประเทศทางด้านขวา 1-2 ชั่วโมงเพื่อให้ตรงกับเวลาที่ผู้คนเลิกงานแล้ว โดยจะถูกจัดการตารางโดย *Affiliate* หรือสถานีย่อยเพื่อความเหมาะสม

## ดูเพิ่ม

* จอภาพ
* โทรทัศน์ภาคพื้นดินระบบดิจิทัลในประเทศไทย

## อ้างอิง

## หนังสืออ่านเพิ่ม
* Albert Abramson, *The History of Television, 1942 to 2000*, Jefferson, NC, and London, McFarland, 2003, ISBN 0-7864-1220-8.
* Pierre Bourdieu, *On Television*, The New Press, 2001.
* Tim Brooks and Earle March, *The Complete Guide to Prime Time Network and Cable TV Shows*, 8th ed., Ballantine, 2002.
* Jacques Derrida and Bernard Stiegler, *Echographies of Television*, Polity Press, 2002.
* David E. Fisher and Marshall J. Fisher, *Tube: the Invention of Television*, Counterpoint, Washington, DC, 1996, ISBN 1-887178-17-1.
* Steven Johnson, *Everything Bad is Good for You: How Today's Popular Culture Is Actually Making Us Smarter*, New York, Riverhead (Penguin), 2005, 2006, ISBN 1-59448-194-6.
* Jerry Mander, *Four Arguments for the Elimination of Television*, Perennial, 1978.
* Jerry Mander, *In the Absence of the Sacred*, Sierra Club Books, 1992, ISBN 0-87156-509-9.
* Neil Postman, *[[Amusing Ourselves to Death]]: Public Discourse in the Age of Show Business*, New York, Penguin US, 1985, ISBN 0-670-80454-1.
* Evan I. Schwartz, *The Last Lone Inventor: A Tale of Genius, Deceit, and the Birth of Television*, New York, Harper Paperbacks, 2003, ISBN 0-06-093559-6.
* Beretta E. Smith-Shomade, *Shaded Lives: African-American Women and Television*, Rutgers University Press, 2002.
* Alan Taylor, *We, the Media: Pedagogic Intrusions into US Mainstream Film and Television News Broadcasting Rhetoric*, Peter Lang, 2005, ISBN 3-631-51852-8.

## แหล่งข้อมูลอื่น

* A History of Television  at the Canada Science and Technology Museum
* The Encyclopedia of Television  at the Museum of Broadcast Communications
* The Evolution of TV, A Brief History of TV Technology in Japan  NHK
* Television's History – The First 75 Years 
* Worldwide Television Standards 
* Global TV Market Data
* ''Television in Color'', April 1944 one of the earliest magazine articles detailing the new technology of color television
* Littleton, Cynthia. "Happy 70th Birthday, TV Commercial broadcasts bow on July 1, 1941; Variety calls it 'corney'", *[[Variety (magazine)|Variety]]*, July 1, 2011. .

หมวดหมู่:คำศัพท์โทรทัศน์
หมวดหมู่:โทรทัศน์
หมวดหมู่:สิ่งประดิษฐ์ของสหรัฐ
หมวดหมู่:สิ่งประดิษฐ์ของสกอตแลนด์
หมวดหมู่:ศิลปะการแสดง
หมวดหมู่:การโฆษณาแบ่งตามสื่อ